Simona Halep a fost prinsă dopată la US Open 2022 și suspendată pentru o perioadă de patru ani. Fostul lider mondial a făcut apel la TAS și tribunalul de la Lausanne i-a redus pedeapsa. Ce verdict a primit sportiva.
Simona Halep a fost audiată la TAS în perioada 7-9 februarie. Ea a contestat suspendarea de patru ani pentru dopaj și a cerutsă-i fie redusă pedeapsa sau chiar suspendată. Între timp. fostul lider WTA a aflat verdictul.
Simona Halep a câștigat procesul cu ITIA la TAS. Suspendată la patru ani în septembrie 2023, tribunalul de la Lausanne i-a redus pedeapsa la doar nouă luni, potrivit Digi Sport. Aceasta a susținut în fața judecătorilor că nu s-a dopat cu bună știință și că suplimentele recomandate de echipa lui Patrick Mouratoglou au fost contaminate.
Campioana de la Roland Garros și Wimbledon a jucat ultimul meci în circuitul WTA pe 29 august 2022, la US Open, când a fost eliminată în primul tur, iar apoi a fost depistată pozitiv.
Simona Halep a făcut apel împotriva suspendării de patru ani impuse în septembrie 2023 de un tribunal al Agenției Internaționale pentru Integritate în Tenis. Deși a concluzionat că românca nu știa că suplimentul ar fi putut conține Roxadustat, tribunalul a precizat că nu a fost vorba doar despre contaminare, deoarece nu se poate explica de ce a fost găsit atât de mult medicament în proba ei de urină din 29 august 2022.
Simona Halep a declarat că a folosit suplimente Schinoussa în timpul turneului Flushing Meadows din 2022 și că Keto MCT-ul pe care l-a luat a fost contaminat cu Roxadustat, care nu era menționat pe etichetă. De asemenea, aceasta a mai spus că nu a luat niciodată substanțe interzise și din cauza neglijenței firmei canadinene și a afirmațiile false că suplimentul era legal i-au afectat cariera, mai notează sursa citată.
Sportiva solicită și daune punitive și a dat în judecată compania canadiană într-un tribunal de stat din New York, în Manhattan. Fondatorul companiei Quantum a declarat, în octombrie, pentru ziarul canadian The Globe and Mail, că Simona Halep caută un țap ispășitor pentru a scăpa de pedeapsa pentru dopaj.